Държавен вестник, бр. 11, 2013 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  11
ЗАБЕЛЕЖКА: При доказано онкологично заболяване пациентът задължително се консултира от Онколо-
гичен комитет, разкрит в лечебното заведение или осигурен чрез договор.
Забележка: При анамнеза от страна на пациента за алергия се извършва задължителна консултация с ле-
кар със специалност по анестезиология и интензивно лечение или клинична алергология.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
ИНДИКАЦИИ ЗА ХОСПИТАЛИЗАЦИЯ
1. Спешни индикации:
· Профузни генитални кръвотечения;
· Остър корем;
· Травми на женските полови органи.
2. Планови индикации:
· хистологично доказани неоплазми на маточната шийка, маточното тяло, влагалище, вулва и перинеум; 
· персистираща абнормна цитологична и хистологична находка за предракови изменения на женските ге-
ниталии; 
· тумори на маточните тръби и яйчниците, доказани клинично или с методите на образната диагностика;
· миома;
· доброкачествени образования на яйчника;
· поликистоза на яйчника;
· възпалителни заболявания на яйчниците, фалопиевите тръби, тазовата тъкан и тазовия перитонеум;
· ендометриоза;
· инфертилитет при жената, изискващ оперативно лечение;
· ектопична бременност;
· травми на женските полови органи;
· неясна клинична и ехографска находка.
3. ДИАГНОСТИЧНО-ЛЕЧЕБЕН АЛГОРИТЪМ
	
ДИАГНОСТИЧНО-ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО КЛИНИЧНА ПЪТЕКА 
Фармакотерапия
	
Оперативната интервенция се извършва под обща ендотрахеална анестезия, аналгезия с епидурален ка-
тетър, или краткотрайна венозна анестезия (съгласно медицински стандарт „Анестезия и интензивно лечение).
	
При неусложнените случаи се провежда парентерална антибиотична профилактика, съобразена с кли-
ничното състояние на пациентката и микробиологичните резултати, която може да премине в перорална анти-
бактериална профилактика до възстановяване на микцията и премахване  на уретралния катeтър.
	
Обезболяването в ранния следоперативен период се провежда с аналгетични препарати – наркотични 
и нестероидни противовъзпалителни обезболяващи средства или през епидурален катетър.
	
Пациентките, поради завишения риск от венозни тромбози, получават постоперативно хепаринова 
профилактика, продължителността на която се определя от обема на оперативната интервенция и наличието 
на допълнително рискови фактори (прекарани тромбози и емболии, сърдечни заболявания и др.). Продължи-
телността на профилактиката е от 7 дни до окончателното раздвижване на пациентката.
	
Следоперативното възстановяване на пасажа се осъществява по преценка на оператора или лекуващия 
лекар.
ПРИ ЛЕЧЕНИЕ ПО КЛИНИЧНАТА ПЪТЕКА ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯВА 
СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВОТО, 
ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
4. ПОСТАВЯНЕ НА ОКОНЧАТЕЛНА ДИАГНОЗА 
Постоперативно при неонкологични заболявания. При онкологичните случаи – след задължително хисто-
логично изследване и патоморфологична диагноза, с определяне на степен на малигненост (стадий на тумора 
TNM-класификация).
Поставя се според клиничните симптоми, снетия статус, по време на операцията и след задължително хис-
тологично изследване на оперативния материал, по преценка при конкретните нозологии.
5. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.
Медицински критерии за дехоспитализация:
– добро общо състояние;
– липса на фебрилитет (над 37.5о С) през последните 48 часа;
– липса на значими субективни оплаквания;
– спокойна оперативна рана;
– възстановен чревен пасаж и осигурен дренаж на урината;
– липса на патологични процеси в областта на операцията;
– коректно попълнен фиш „Клинико – лабораторен минимум“.
Довършване на лечебния процес и проследяване
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ.